Беседа:Георги Първанов

message: В момента тази част съдържа само някакви инсинуациии и се отнася за събития отпреди 10-15 години (преди Първанов да стане президент). Предлагам вместо за тези съмнителни неща да се напише за присъединяването на страната към НАТО и ЕС - и двете събития се случват по време на неговото президентство. Какво е казал Първанов във връзка с тези важни събития, какви документи и къде (в Брюксел?) е подписвал - и т.н. Astat bg 07:28, 25 февруари 2008 (UTC)
replies: text: В Уикипедия има информация и за събития отпреди 3000 години. Трябва ли да ги махнем?

text: Това, което наричаш инсинуации е подкрепено с източници. Ако имаш повече информация, можеш да я добавиш. --Спас Колев 09:20, 25 февруари 2008 (UTC)
replies: text: :Естествено няма нужда да махаме информацията, но според мен трябва да се напише, че като цяло президентът положително оценява присъединяването на страната към НАТО и ЕС (докато въз основа на текущата версия на статията някой би могъл да си помисли, че Първанов е твърдо против членството на страната в НАТО). Аз предпочитам да не пипам тази изключително важна статия, защото както личи от профила ми не съм българин. Но с удоволствие ще помогна на всеки, който има желание да разшири статията. Към полската версия на статията добавил съм следните материали:

text: :* "Членството в НАТО носи нови възможности, но и много нови отговорности” - слово на президента пред висшия команден състав на въоръжените сили по случай приемането на Република България в Организацията на Северноатлантическия договор

text: :* Слово на президента Георги Първанов на церемония по издигане на националното знаме и знамето на Европейския съюз

text: :Astat bg 19:34, 2 март 2008 (UTC)
thread_title:  Първанов и НАТО   

message: През 1997 на Първанов му предлагат да стане премиер (след Жан Виденов) - но той отхвърля предложението. Някой да има повече информация за това?Astat bg 07:29, 25 февруари 2008 (UTC)
thread_title:  Първанов премиер? 

message: Според статията (текущата версия): През декември 1989 е сред учредителите на националистическата организация Общонароден комитет за защита на националните интереси. 
Според мен това твърдение е със съмнителна достоверност. Ето един интересен откъс от :
В неделното си интервю Иван Костов обясни, че през 1989 г. Първанов е бил изпратен в Кърджали, където е създал “движението на българските националисти ОКЗНИ” (Общонароден комитет за защита на националните интереси).
Той отива в Кърджали от София и прави ОКЗНИ в смесените райони, където ДС прави ОКЗНИ и ДПС като политически инструменти, за да ги владее, уточни Костов.
Но ето какво казва самият Първанов по въпроса: Има и лъжи, които са просто смешни – (...) дейността ми в периода 89-93г., че съм бил изпратен в Кърджали със специална мисия. Това е смешно просто, защото кракът ми не е стъпвал в Кърджали. Astat bg 12:13, 28 февруари 2008 (UTC)
replies: text: Твърдението за участие на Първанов в ОКЗНИ е доста разпространено (в смисъл, могат да се посочат много източници, не само Костов). Самият той изглежда не отрича да е членувал, ако разбирам добре? А за ходене в Кърджали в нашата статия не се говори. --Спас Колев 16:20, 2 март 2008 (UTC)
replies: text: :Така е, но би било добре тези източници да бъдат включени в статията, защото в официалната биография на президента (в неговия сайт) не се споменава за ОКЗНИ. Това е чувстителен проблем, особено като имаме предвид с какво се е занимавал ОКЗНИ:  Astat bg 19:15, 2 март 2008 (UTC)
thread_title:  Първанов в [[Общонароден комитет за защита на националните интереси|ОКЗНИ]]? 

message: Според мен неправилно се тълкува визитата на Първанов в Москва и евентуалното му предложение руският Патриарх да помогне за преодоляване на разкола в българската църква. Първо, не се доверявам на медиите за това, което съобщават, но второ - дори да приемем, че е имало отправен някакъв коментар, не става дума за намеса на държавата в религиозната дейноста на Св.Църква, а напротив - молбата е към руската църква да помогне на българските църкви (sic!) да си оправят отношенията. Всички знаем как бе "създадена" "втората" църква, но тогава никой не протестира, че това е намеса на държавата :) --Предният неподписан коментар е направен от Вени Марковски (беседа • приноси) .
replies: text: Сега вече не е тълкувание, а е преразказ на медия.--Мико 17:14, 9 февруари 2009 (UTC)

text: Въпроса е че, българският президент Георги Първанов призова новия руски патриарх Кирил да вземе отношение по решението на Европейския съд за правата на човека в Страсбург за ситуацията в Българската православна църква (БПЦ)!!! и като какъв и с какво право?Констотуцията казва че топй го няма това право! А и като какъв руският патриарх ще вземе отношение в независимата БПЦ? Не е ли по-добре да се обърнат към вселенската патриаршия? това с Москва вони на стари навици! --Vammpi 18:48, 10 февруари 2009 (UTC)
replies: text: : Вампи, без форумски изблици, моля те. Прочее, обърни повече внимание на правописа... →Спири 21:03, 10 февруари 2009 (UTC)
replies: text: :: уф осетих аз ама вече беше късно.... --Vammpi 00:24, 11 февруари 2009 (UTC)
thread_title:  Руският патриарх 

message: Няма ли да е по-добре да ги подберем Скандалите по години? --Vammpi 18:16, 2 ноември 2010 (UTC)
replies: text: Защо авторът е писал така, все едно е бил в резервата и видял как Първанов е отстрелял архар? Имам чуството, че тук всеки пише каквото му падне...--Предният неподписан коментар е направен от анонимен потребител с адрес 95.42.250.207 (беседа • приноси) 20 януари 2012‎  (проверка).
replies: text: :Защото е имало свидетели, а и има достачъно източници за това. И не, тук не всеки пише каквото му падне. --Vammpi 23:31, 19 януари 2012 (UTC)
thread_title:  Скандали 

message: Само не разбрах това "Първият мандат на Георги Първанов" и „Отчетът на президента“ една и съща книга ли е или са две излезли в последователност, и кой е издател на втората, ако е самостоятелна, а не просто някво журналистическо название? Някой да има идея? :))) --Alexd 11:54, 5 септември 2011 (UTC)
thread_title:  Книги 

message: * Раздел Първи президентски мандат (2001 - 2006) или трябва да се преименува или цялата информация за този период да се прехвърли тук. 
* Друго предложение е раздела Президент да не се дели на 1ви и 2ри мандат, но пак трябва да се промени стуктурата и наименованията на подразделите му --Vammpi 14:20, 14 ноември 2011 (UTC)
thread_title:  Имена на раздели 

message: * Имена на членовете на семейството - имената на децата са споменати в страницата на Зорка Първанова. В такъв случай не разбирам по какъв критерий са премахнати от тази страница.--Mapto 15:07, 23 ноември 2011 (UTC). Добавка: аргументът не е обоснован и противоречи на практиката, виж Росен Плевнелиев#Семейство, Петър_Стоянов#Семейство.--Mapto 15:21, 23 ноември 2011 (UTC)
Вече не са.. Нито има източник, нито са заслужили с нещо, нито пък са допринесли с нещо. Уикипедия не е източник --Vammpi 15:27, 23 ноември 2011 (UTC)
replies: text: Това, че репликирате действията си с нищо не променя ситуацията - аргументът Ви виси във въздуха (няма нужда да са допринесли, за да бъдат споменати, тук критериите за техни лични страници не са приложими), а има още десетки статии, където децата са споменати. Още примери: Иван Костов, Андрей Луканов, Стефан Софиянски. Ако продължите да махате имена на деца от страници, това ще е върховна форма на арогантност и незачитане на чуждите приноси.--Mapto 18:56, 26 ноември 2011 (UTC)
replies: text: :Писането на имената на децата и целите раздели Семейство от по едно изречение по мое наблюдение се налагат от анонимен потребител с който няма как да се спори и е трудно да се бори човек с него. Но въпросът е, че децата, ако не са публични личности, не би трябвало да ги описваме тук - в някои статии дори пише къде били учили и т.н. (без да са посочени източници, разбира се). --V111P 21:11, 26 ноември 2011 (UTC)
replies: text: ::"по мое наблюдение се налагат от анонимен потребител с който няма как да се спори и е трудно да се бори човек с него" - за Ваше улеснение можете да приемете, че аз ги налагам, с това се отърваваме от аргументите за препятствия пред дискусия и анонимност.--Mapto 13:41, 29 ноември 2011 (UTC)

text: ::"децата, ако не са публични личности, не би трябвало да ги описваме тук" - това има смисъл за отделни статии за тях, но не и за споменаване в утвърдени статии. Трябва ли архарът да е публична личност да бъде споменат? За мен е достатъчно, че играе значима роля в живота на публичната личност, в чиято статия е споменат. Другото е цензура и селективен подбор на детайли. Приемам аргумента за източниците, просто защото той е универсално адекватен. Но все още се съмнявам, че ако бъдат посочени източници, Вие ще спрете да анулирате чужди приноси.--Mapto 13:41, 29 ноември 2011 (UTC)

text: ::Що се отнася до дискусията във Вашата беседа, този спор отдавна надрасна случая с Георги Първанов и благодарение на Вашите прибързани действия преди да бъде постигнат необходимия за такива случаи консенсус, сега проблемът се репликира по други статии. Това няма как да не предизвиква раздразнение и въпроси към методите Ви.--Mapto 13:41, 29 ноември 2011 (UTC)
replies: text: :::Пуснах допитване по въпроса на Уикипедия:Разговори#Информация за семействата в биографиите. --V111P 11:52, 1 декември 2011 (UTC)
replies: text: ::::Благодаря за допитването, можем да смятаме въпроса за приключен и се съгласявам. Ако има значение, аргументът за личното пространство на роднините ме спечели.--Mapto 14:43, 11 декември 2011 (UTC)
thread_title:  Семейство 

message: Репликата ми се отнася само и единствено до езиковата хигиена в Уикипедия, не до институция или личност. В статията импийчмънт ясно се споменава, че в българския закон такъв термин няма. Има понятие за имунитет. Въпреки това в статията има множество споменавания на тази процедура, специфична за други системи. --ДиХри (беседа) 13:59, 5 януари 2022 (UTC)
replies: text: --Спас Колев (беседа) 12:57, 6 януари 2022 (UTC)
thread_title:  Импийчмънт и езикова хигиена